**האיחוד האירופי בישראל ועיריית תל אביב-יפו מציגים:**

**דלישואו - DELISHOW**

**מאש-אפ של אופנה וקולינריה**

**לילה לבן אירופה, 25/6/2015**

**רחבת רוטשילד 1, תל אביב-יפו**

**אירועי הלילה הלבן בתל אביב יתקיימו השנה בסימן תרבות אירופאית בישראל וייקראו לילה לבן אירופה. האירוע יתקיים בשיתוף פעולה של האיחוד האירופי בישראל ועיריית תל אביב-יפו, יופק על ידי "ארטלינק הפקות" ויציג חגיגת מאש-אפ של אופנה וקולינריה. שפים ומעצבי אופנה ישראלים ואירופאים מ-8 מדינות ישתפו פעולה, ירכיבו מול הקהל מנות משותפות ויעלו דגמים משותפים על מסלול תצוגת האופנה. את הלילה תחתום מסיבת מאש-אפ. לאורך האירוע יוכל הקהל לטעום אוכל רחוב מרחבי אירופה בדוכנים שיוצבו במתחם.**

במה גדולה עם מטבח פתוח אשר ממנה יוצא מסלול דוגמנות, תוצב במרכז רחבת רוטשילד 1 ותהווה את ליבו של "דלישואו" - מאש-אפ של אופנה וקולינריה. במהלך האירוע שפים ישראלים ואירופאים ירכיבו מנות יחד על במה אחת ובמקביל תתקיים תצוגת אופנה שתציג דגמים שהוכנו במיוחד על ידי מעצבים ישראלים ואירופאים. בתום פעילות הבמה תתקיים מסיבת מאש-אפ מוזיקלית. מסכי ענק יעבירו את המתרחש במטבח ועל המסלול, בשילוב ראיונות עם השפים והמעצבים תוך כדי עבודתם.

ארבעה צוותים של שפים ישראלים ואירופאים יכינו במהלך האירוע מנות שנולדו משיתוף פעולה מקדים, כאשר לכל צוות הוצמדה מעצבת אופנה שיצרה פריט לבוש בהשראת אותה מנה או נושא:

* שף **יאיר יוספי** (ברוט) ישתף פעולה עם השף הצרפתי **Guillaume Delage**בעל כוכב מישלן ממסעדת JADIS בפריז ואליהם הוצמדו צמד אחיות, המעצבות הישראליות זוהר וורד בלנק, שפועלות תחת המותג **"סטלה ולורי. "**
* שפית **רימה אולברה** (אואזיס) תשתף פעולה עם השף הפורטוגזי **Diogo Caldas**
* שף **תומר ניב** (המטבח של רמה) ישתף פעולה עם השף האוסטרי **Philipp Inreiter** מווינה שעבד בין היתר במסעדת “Noma” בקופנהגן שזכתה כמה פעמים בתואר המסעדה הטובה בעולם. אל שני השפים הוצמדה המעצבת הישראלית נתלי אליאן שפועלת תחת המותג "**Naftul**".
* שף **אוראל קמחי** (פופינה) ישתף פעולה עם השף הבלגי **Davy De Pourcq** ממסעדת VOLTA בגנט, ואליהם הוצמדה מעצבת אופנה ליטאית Zydrune Grigonyte שפועלת תחת המותג "**Zidra"**.

בנוסף למעצבות שפעלו עם צוותי השפים, יוצגו בתצוגת האופנה דגמים שהכינו במשותף ארבעה צוותים נוספים של מעצבות ישראליות ואירופאיות שישתתפו גם הן באירוע וירואיינו על הבמה:

* המעצבת הישראלית **נילי בן סימון** תשתף פעולה עם מעצבת הנעליים היוונייה **Elvira Panagiotopoulou**
* המעצבת הישראלית **ענבר שפירא** תשתף פעולה עם המעצבת הצרפתייה (שחיה בארץ) **Sam Tepper**
* המעצבת הישראלית **תמר ברניצקי** תשתף פעולה עם המעצבת הרומניה **Florentina Giol**
* המעצבת הישראלית **זוהר כלב (Two Tone)** תשתף פעולה עם המעצבת הצ'כית **Josefina Bakosova**

**לקבלת פרטים נוספים על השפים והמעצבים ולתיאום ראיונות: \_\_\_\_\_\_\_**